**Karl Kling** (16. syyskuuta 1910 Gießen, Hessen, Saksa– 18. maaliskuuta 2003 Gaienhofen, Baden-Württemberg, Saksa) oli saksalainen autourheilija. -kuljettaja. Hän osallistui yhteensä yhteentoista Formula 1:n MM-osakilpailuun voittamatta niistä yhtään. Hän kuitenkin sijoittui heti ensimmäisessä kilpailussaan toiseksi. MM-pisteitä hän saavutti 17.

Formula 1
---------

### 1954

Formula 1 -kausi 1954 oli ensimmäinen F1:n MM-kausi, jolla Kling oli mukana. Hän ajoi Daimler-Benz AG -tallissa Mercedes-Benzin W196-autoa.

Ranskan Grand Prix oli ensimmäinen kilpailu, johon Kling osallistui. Aika-ajoissa hän selviytyi toiseen lähtöruutuun. Kilpailussa maaliin tullessa hän onnistui pitämään tuon sijoituksen. Eroa voittaneeseen Juan Manuel Fangioon oli vain 0,1 sekuntia. Kling sai toisesta sijastaan kuusi MM-pistettä.

Britannian Grand Prix'hin hän lähti kuudennesta lähtöruudusta. Maaliin hän ajoi yhden sijan hävinneenä, seitsemäntenä. Eroa voittoon ajaneeseen José Froilán Gonzálezin oli kolme kierrosta.

Saksan Grand Prix'ssa Kling teki suurimman nousunsa. Lähtöruutu oli kaikkein viimeinen, 23:s. Maaliin hän kuitenkin onnistui ajamaan neljäntenä. Neljännestä sijasta saadun kolmen pisteen lisäksi hän ajoi nopeimman kierroksen, josta hän sai vielä yhden pisteen. Pisteitä hän sai kilpailusta siten yhteensä neljä. Klingin nousua joukon hänniltä pisteille avusti kymmenen auton keskeytys. Kilpailua tosin varjosti Onofre Marimónin kuolema edellisen päivän harjoituksissa.

Sveitsin ja Italian Grand Prix't päätyivät Klingin osalta keskeytyksiin. Sveitsin kilpailuun hän lähti ruudusta viisi ja Italian kilpailuun ruudusta neljä. Kauden päättäneessä Espanjan Grand Prix'ssa Kling onnistui nousemaan lähtöruudusta 12 pisteille viidenneksi. Kilpailusta hän sai kaksi MM-pistettä.

Kauden loputtua Klingillä oli pisteitä yhteensä 12 ja hän sijoittui kuljettajien MM-pistetaulukossa sijalle viisi.

### 1955

Kaudella 1955 Kling jatkoi samassa tallissa kuin edelliselläkin kaudella.

Kauden ensimmäisessä kilpailussa, Argentiinan Grand Prix'ssa, Kling sijoittui neljänneksi, mutta hän jakoi sijoituksen Hans Herrmannin ja Stirling Mossin kanssa. Jokainen heistä sai sijoituksesta yhden MM-pisteen.

Belgiassa ja Hollannissa Kling joutui keskeyttämään, kuten myös kauden päättäneessä Italian Grand Prix'ssa. Hollannin ja Italian GP:ihin Kling lähti ruudusta kolme. Britannian Grand Prix oli Klingille tulosten perusteella kauden kohokohta. Neljännestä ruudusta kilpailuun lähtenyt Kling onnistui sijoittumaan kolmanneksi. Sijoituksestaan hän sai neljä MM-pistettä.

Kauden päätteeksi Klingille oli kertynyt pisteitä viisi ja hän sijoittui kuljettajien MM-pistetaulukossa sijalle 11.

Formula 1 -tulokset
-------------------

**Lihavointi** tarkoittaa paalupaikkaa, *kursivointi* kilpailun nopeinta kierrosta. Muut selitteet löytyvät täältä.


| Vuosi | Talli | Auto | 1 | 2 | 3 | 4 | 5 | 6 | 7 | 8 | 9 | Sijoitus | Pisteet |
| --- | --- | --- | --- | --- | --- | --- | --- | --- | --- | --- | --- | --- | --- |
| 1954 | Daimler-Benz AG | Mercedes | ARG | IND | BEL | FRA2 | GBR7 | *GER*4 | SWIKesk. | ITAKesk. | ESP5 | 5. | 12 |
| 1955 | Daimler-Benz AG | Mercedes | ARG4 | MON | IND | BELKesk. | DUTKesk. | GBR3 | ITAKesk. |  |  | 11. | 5 |

Huomioita
1. ↑  Jaettu auto yhdessä Hans Herrmannin ja Stirling Mossin kanssa.
2. 1955 Argentine Grand Prix - RACE RESULT *Formula1.com*. Formula One World Championship Limited. Viitattu 30.7.2019. (englanniksi)

Lähteet
-------

1. ↑  (de) Saksan kansalliskirjasto, GND-tunnisteView and modify data on Wikidata. Tieto on haettu Wikidatasta.
2. ↑  (de) Saksan kansalliskirjasto, GND-tunnisteView and modify data on Wikidata. Tieto on haettu Wikidatasta.
3. ↑  1954 French Grand Prix Formula One. Viitattu 21.10.2007. (englanniksi)
4. ↑  1954 British Grand Prix Formula One. Viitattu 21.10.2007. (englanniksi)
5. 1 2  1954 German Grand Prix Formula One. Viitattu 21.10.2007. (englanniksi)
6. ↑  1954 Swiss Grand Prix Formula One. Viitattu 21.10.2007. (englanniksi)
7. ↑  1954 Italian Grand Prix Formula One. Viitattu 21.10.2007. (englanniksi)
8. ↑  1954 Spanish Grand Prix Formula One. Viitattu 21.10.2007. (englanniksi)
9. ↑  1954 Formula One season drivers Formula One. Viitattu 21.10.2007. (englanniksi)
10. ↑  1955 Argentine Grand Prix Formula One. Viitattu 21.10.2007. (englanniksi)
11. ↑  1955 British Grand Prix Formula One. Viitattu 21.10.2007. (englanniksi)
12. ↑  1955 Formula One season drivers Formula one. Viitattu 21.10.2007. (englanniksi)

Aiheesta muualla
----------------

* StatsF1.com – Karl Kling

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Saksa
* Yhdysvallat

 |
|  |
| Taiteenala | 
* MusicBrainz

 |
|  |
| Henkilöt | 
* Deutsche Biographie

 |

 |